kaerle etc onsen lieven ende getrouwen riddere heeren ieromme
vander noot cancellier ende den anderen luden van onsen raide in
brabant geordineert saluyt ende dilectie. wy hebben
onfangen die oitmoedige supplicatie van henricke loys
bogemakere in onser stadt van loeven inhoudende hoe dat
hy inde maent van meye int jair xvc negenthiene
lestleden heeft van ons vercregen onse oepene brieven van
remissien van zekeren dootslage by hem geperpetreert inden
persoen van wylen a$$de vander meeren welcke brieven
van remissien die suppliant versocht heeft gehadt
geinterineert te hebbene ende alsoe die suppliant
int vercrygen vanden voirs. onsen brieven van remissien
geomitteert heeft te kennen te gevene dat hy voirtyden noch
eenen dootslach geperpetreert hadde inden persoen van
wylen cornele van testelen dair af hy oick onse brieve
van remissien vercregen heeft inde maent van januario
inden iaire vyfthienhondert elfve lestgeleden ende
die selve doen interineren soe dat behoirde hoe wel
nochtans hy tselve nyet en heeft verswegen dan alleenlyc
wyt sympelheyden meynende dat van egheenen noode
en hadde geweest mits dat hy die voirs. onse andere
oepene brieven van remissien hadde geobtineert nietemin
beduchtende dat onder tdecssel van dien hem int interinement
van desen onsen opene brieven soude mogen gemaict
wordden * gere$icieert oft sureptys vercleert dwelck hem * tussenvoegsel, zie verder
soudet comen tot grooten achterdeele alsoe hy seeght
soe heeft hy ons oitmoedelyc gebeden hem te willen
verleenen onse oepene brieven van ampliatien waerom
soe eest dat wy desen aengesien u ontbieden ende bevelen
by desen dat soe verre u blycke van onsen voirs. voirgaenden
oepene brieven van remissien byden suppliant geobtineert
ende dat die oick geinterineert zyn als voire verclaert is
ghy in dien gevalle ten versuecke vanden suppliant
procedeert ende doet procederen totter verificatien ende
interinemente der voirs. onsen lester brieven van
remissien in alle der manieren ende gelyck ghy hadt
mogen doen in dien die suppliant vanden voirs. voirgande
dootslage ende brieven van remissie hadde te kennen
gegeven ende doen stellen in onse leste brieven van
remissie willende ende verclarende dat tselve
* swarich$ oft weyger ende dat zyn remissie soude mogen worden
verswigen den suppliant egheen preiudicie oft achterdeel
en drage ende soe verre des noet zy hebben hem
dat vergeven ende vuyt onser zunderlinger gracien dair
af gereleveert by desen want ons alsoe gelieft
gegeven in onser stadt van bruessele vierthien dagen
in meye int jair onss heeren duysent vyfhondert
ende twintich ende van den anderen castillien van
leon etc tvyfste. aldus stondt onder gescreven
byden coninck tuwer relatien ende gheteekent
h de hane
gecollacioneert ende bevonden accorderend
metten originale by my